460.31 ORDNI DWAR L-AKKREDITAMENT TA’ FORNITURI TA’ SERVIZZI FORENSIĊI LI JWETTQU ATTIVITAJIET TAL-LABORATORJI L-AVVIŻ LEGALI 102 tal-2016. L-AVVIŻ LEGALI 102 tal-2016. 1. Titolu. It-titolu ta’ dan l-Ordni hu l-Ordni dwar l-Akkreditament ta’ Provdituri ta' Servizzi Forensiċi li Jwettqu Attivitajiet tal-Laboratorji. Tifsir. 2. F’dan l-Ordni, kemm-il darba r-rabta tal-kliem ma teħtieġx xort’oħra- "attività tal-laboratorji " tfisser kull miżura li tittieħed f'laboratorju meta traċċi fuq oġġetti jkunu qed jiġu lokalizzati u rkuprati, kif ukoll meta tiġi żviluppata, analizzata u interpretata evidenza forensika, bil-ħsieb li jingħataw opinjonijiet esperti jew li tiġi skambjata evidenza forensika; "data dattiloskopika " tfisser immaġni ta' marki tas-swaba', immaġni ta' marki tas-swaba' moħbijin, marki tal-pala tal-id, marki tal-palatal-idmoħbijinu mudelli ta' tali immaġni (dettalji żgħar kodifikati); "fornitur ta' servizzi forensiċi " tfisser kull organizzazzjoni, pubblika jew privata, li twettaq attivitajiet forensiċi fil-laboratorju fuq talba tal-awtoritajiet kompetenti tal-infurzar tal-liġi jew dawk ġudizzjarji; "korp ta' akkreditament nazzjonali " tfisser l-unikukorp f’Malta jew fi kwalunkwe Stat Membru tal-Unjoni Ewropea li jwettaq akkreditament b'awtorità derivata mill-Istat kif imsemmi fir-Regolament (KE) Nru 765/2008; "profil tad-DNA" tfisser kodiċi b'ittri jew b'ċifri li jirrappreżentaw sett ta' karatteristiċi ta' identifikazzjoni tal-parti mhux kodifikanti ta' kampjun analizzat ta' DNAuman, jiġifieri l-istruttura molekulari partikolari fid-diversi pożizzjonijiet (loci) tad-DNA; "riżultati tal-attivitajiet tal-laboratorji " tfisser kull riżultat analitiku u interpretazzjoni direttament assoċjata; " it-Trattat " għandha l-istess tifsira kif mogħtija lilha taħt l-artikolu 2 tal-Att dwar l-Unjoni Ewropea; " l-Unjoni Ewropea " tfisser l-Unjoni Ewropea kif jirreferi għaliha t-Trattat. 3. Implimentazzjoni u applikazzjoni. Dan l-Ordni jimplimenta d-dispożizzjonijiet tad-Deċiżjoni Qafas tal-Kunsill 2009/905/ĠAI tat-30 ta’ Novembru 2009 dwar l-Akkreditament tal-Fornituri ta' Servizzi Forensiċi li jwettqu Attivitajiet tal-Laboratorji u għandu japplika għal attivitajiet tal-laboratorji li jirriżultaw fi: (a) profil tad-DNA; u (b) da tadattiloskopika. 4. Għan. L-għan ta’ dan l-Ordni huwa sabiex: (a) jiġi żgurat li r-riżultati tal-attivitajiet tal-laboratorji mwettqa minn fornituri ta' servizzi forensiċi akkreditati fi Stati Membri oħrajn tal-Unjoni Ewropea jiġu rikonoxxuti mill-awtoritajiet Maltin responsabbli għall-prevenzjoni, il-kxif u l-investigazzjoni ta' reati kriminali bħala ugwalment affidabbli daqs ir-riżultati tal-attivitajiet tal-laboratorji mwettqin minn fornituri ta' servizzi forensiċi domestiċi akkreditati għall-ENISO/IEC17025; (b) li jiġi żgurat li fornituri ta' servizzi forensiċi li jwettqu attivitajiet tal-laboratorji f’Malta jiġu akkreditati b’konformità mal-ENISO/IEC17025. 5. Kwalunkwe miżura meħuda barra laboratorju, inkluż it-teħid ta’ data dattiloskopika jew miżuri li jittieħdu fuq il-post ta’ inċident, il-post tar-reat jew analiżijiet forensiċi mwettqa barra mil-laboratorji huma lil hinn mill-għan ta’ dan l-Ordni. 6. Valutazzjoni ġudizzjarja tal-evidenza Dan l-Ordni huwa mingħajr ħsara għal dispożizzjonijiet legali li jikkonċernaw il-valutazzjoni ġudizzjarja tal-evidenza. 7. Akkreditament. Fornituri ta’ servizzi forensiċi jistgħu jwettqu attivitajiet tal-laboratorji jekk jiġu akkreditati mill-korp ta’ akkreditament nazzjonali bħala li jikkonformaw mal-ENISO/IEC17025. 8. Rikonoxximent tar-riżultati. (1) Mid-data tad-dħul fis-seħħ ta’ dan l-Ordni, ir-riżultati tal-fornituri akkreditati ta' servizzi forensiċi li jwettqu attivitajiet tal-laboratorji fi kwalunkwe Stat Membru tal-Unjoni Ewropea għandhom jiġu rikonoxxuti mill-awtoritajiet Maltin responsabbli għall-prevenzjoni, il-kxif u l-investigazzjoni ta' reati kriminali; (2) Dan l-Ordni ma jaffettwax il-validità, stabbilita skont ir-regoli nazzjonali applikabbli, tar-riżultati tal-attivitajiet tal-laboratorji mwettqin qabel id-dħul fis-seħħ tiegħu, ukoll jekk il-fornitur ta' servizzi forensiċi ma kienx akkreditat bħala li jikkonforma mal-ENISO/IEC17025.